Document ID: 32006R0029

KOMISIJOS REGLAMENTAS (EB) Nr. 29/2006
2006 m. sausio 10 d.
iš dalies keičiantis Europos Parlamento ir Tarybos reglamento (EB) Nr. 2037/2000 nuostatas, susijusias su bromchlormetano muitinių kodais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 6 straipsnio 5 dalį,
kadangi:
(1)
Ozono sluoksnį ardanti medžiaga bromchlormetanas (BCM) yra įrašyta Reglamento (EB) Nr. 2037/2000 I priedo IX grupėje kaip kontroliuojama medžiaga.
(2)
Nustačius muitinių kodus BCM ir mišiniams, kurių sudėtyje yra BCM, šie kodai turėtų būti įtraukti į Reglamento (EB) Nr. 2037/2000 IV priedo lentelę. Aiškumo labui priedas turėtų būti pakeistas.
(3)
Todėl Reglamentas (EB) Nr. 2037/2000 turėtų būti atitinkamai iš dalies keičiamas.
(4)
Šiame reglamente numatytos priemonės atitinka komiteto, įkurto Reglamento (EB) Nr. 2037/2000 18 straipsnio 1 dalimi, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2037/2000 IV priedas pakeičiamas šio reglamento priede pateiktu tekstu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 10 d.

Labels: 3
1
20